Lucille Ball

Lucille Désirée Ball () oli yhdys­valtalainen näyttelijä, komedienne, malli ja tuottaja. Hän aloitti mallina, mikä johti esiintymisiin Broad­wayllä ja pieniin elo­kuva­rooleihin. 1950- ja 1960-luvulla Ball nousi suosioon omien televisio­sarjojensa I Love Lucyn ja myöhemmin The Lucy Show’n myötä.

 Varhainen elämä 

Lucille Ball syntyi New Yorkin James­townissa englantilaista suku­juurta olevaan baptisti­perheeseen. Hänen vanhempansa olivat Henry Durrell Ball (1887–1915) ja Désirée Evelyn Hunt (1892–1977). Ballin ollessa kolmen vanha hänen isänsä kuoli vain 27-vuotiaana lavantautiin. Äiti odotti miehensä kuollessa heidän toista lastaan. Ballin pikku­veli Frederick Ball (1915–2007) syntyi saman vuoden heinä­kuussa. Neljä vuotta miehensä kuoleman jälkeen DeDe Ball avioitui uudelleen Edward Petersonin kanssa ja muutti Detroitiin. Lapset jäivät asumaan isovanhempiensa kanssa.

Ollessaan 12-vuotiaana ensimmäistä kertaa lavalla, Ball alkoi tuntea kutsumusta esiintymiseen ja haaveilla kuuluisuudesta.

 Ura 
 Alku 

Ballin opettajat eivät olleet uskoneet hänen kykyihinsä draama­koulussa, vaan pitivät häntä liian ujona. Ball kuitenkin etsi töitä New Yorkista, ja  pääsi salonki­malliksi muoti­yrittäjä Hattie Carnegielle.

 Ensimmäiset roolit Hollywoodissa 

pienois|pysty|Ball kuvattuna argentiinalais­lehden kannessa vuonna 1938.
Vuodesta 1933 alkaen Ball alkoi esiintyä elo­kuvissa. Hän oli kreditoimattomassa roolissa elo­kuvassa Skandaali Roomassa, joka oli yksi hänen ensimmäisistä rooleistaan valko­kankaalla. Useiden klaffitehtävien jälkeen Ball muutti pysyvästi Hollywoodiin, jossa suuret elo­kuva­studiot sijaitsivat. Hän sai sopimuksen RKO Picturesilta ja esiintyi statistina muun muassa Fred Astairen ja Ginger Rogersin musikaaleissa Roberta ja Top Hat sekä Kittynä Laivasto tanssii -elo­kuvassa. Hollywood-musikaalien suuri tähti Rogers oli etäistä sukua Ballille tämän äidin kautta. Myös Rogersin ansiosta Ballille järjestyi lisää rooleja, ja he esiintyivät seuraavaksi yhdessä elo­kuvassa Suuri hetki (1937).

Ball esiintyi elokuvauransa aikana kaikkiaan 72 elokuvassa, ja häntä kutsuttiin joskus B-luokan elokuvien kuningattareksi.

 Nousu sitcom-tähdeksi ja oma studio 

Sarja I Love Lucy oli alusta alkaen erittäin suosittu, ja koko kuuden vuoden ajan se pysyi katsojatilastojen kärjessä tai lähellä sitä.

 Myöhempi ura 

1980-luvulla Ball elvytti televisio­uraansa ja teki lyhyen paluun tilanne­komediaan ohjelmassa Life With Lucy. Sarjan tuotanto aloitettiin 1986, kunnes American Broadcasting Company lopetti ohjelman vain kolmentoista jakson jälkeen. Tällöin myös Ballin neljän­kymmenen vuoden ura viihde­teollisuudessa oli käytännössä päättynyt.  Hän kuitenkin jatkoi julkisia esiintymisiään aina kuolemaansa saakka. Viimeisen kerran hän näyttäytyi julkisesti vuoden 1989 Oscar-gaalassa yhdessä Bob Hopen kanssa vain kuukautta ennen kuolemaansa.

 Yksityiselämä 

Ball tapasi ensimmäisen avio­­miehensä, kuubalais­syntyisen muusikon Desi Arnazin vuonna 1940 kuvatessaan elo­kuvaa Too Many Girls. He avioituivat samana vuonna Connecticutissa. Liittto oli varsinkin alkuvuosina myrskyisä, ja Ball haki avioeroa jo 1944 miehensä uskottomuuden ja rankan juopottelun takia. Sillä kertaa avioero kuitenkin raukesi. Liiton aikana Ball koki useita keskenmenoja ennen kuin vuonna 1951, vain kuukautta ennen 40-vuotis­­päiväänsä hän synnytti parin esikoistyttären Lucie Désiréen. Tammi­kuussa 1953 syntyi parin toinen lapsi Desi Arnaz Jr. Sekä Lucie että Desi Jr. ovat vanhempiensa tavoin näyttelijöitä. Vuonna 1960 Ball haki lopullista avioeroa Arnazista. 

Vuonna 1961 Ball näytteli musikaalissa Wildcat Broad­wayllä ja samalla tutustui ystävänsä kautta toiseen avio­mieheensä koomikko Gary Mortoniin. Heidän avio­liittonsa kesti Ballin kuolemaan asti.

 Palkinnot 

Vuonna 1971 Ballista tuli ensimmäinen nainen, joka sai kansainvälisen Radio and Television Societyn kunnia­kulta­mitalin.

 Filmografia 

pienois|pysty|Ball vuonna 1944.
pienois|pysty|Ball ja John Wayne vuonna 1955.
pienois|pysty|Ball vuonna 1976.

 Elokuvat  Vuosi Suomenkielinen nimi Alkuperäinen nimi Rooli 1936  Laivasto tanssii  Kitty Collins 1937  Suuri hetki  Judith 1938  Ei huolta huomisesta  Joy of Living  Salina Garret Pine Kaikkien aikojen loma  Having Wonder­ful Time  Miriam 1939  Vain viisi palasi  Only Five Came Back  Peggy Nolan 1940  Tanssi, tyttö, tanssi  Bubbles 1941  Merimies on aina merimies  A Girl, A Guy, and A Gob  Dorothy ”Dot” / ”Spindle” Duncan 1942  The Big Street  The Big Street  Gloria Lyons 1943  Minun majesteettini  May Daly / Madame Du Barry 1945  Ilman rakkautta  Without Love  Kitty Trimble 1946  Jälki häviää tyhjään  Kathleen Stewart Vaimoni ottaa lomaa  Lover Come Back  Kay Williams 1947  Nimetön uhkaus  Lured  Sandra Carpenter 1950  Herrasmies villissä lännessä  Fancy Pants  Agatha Floud 1951  Taika­matto  The Magic Carpet  prinsessa Narah 1968  Sinun, minun ja meidän  Yours, Mine and Ours  Helen North Beardsley 1974  Mame  Mame  Mame

 Televisio Vuosi Sarja Päärooli Jaksot 1951–1957  I Love Lucy  Lucy Ricardo  181 1957–1960  The Lucy-Desi Comedy Hour  13 1962–1968  The Lucy Show  Lucy Carmichael  156 1963 Greatest Show on Earth  Kate Reynolds  1 1968–1974  Here’s Lucy  Lucy Carter  144 1986  Life With Lucy  Lucy Barker  13

 Lähteet 

 Aiheesta muualla 

 The Lucy Shows 

Luokka:Yhdysvaltalaiset mallit
Luokka:Yhdysvaltalaiset televisiotuottajat
Luokka:Yhdysvaltalaiset koomikot
Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset radionäyttelijät
Luokka:Amerikanenglantilaiset
Luokka:Primetime Emmy -palkinnon saajat
Luokka:Hollywood Walk of Fame
Luokka:Vuonna 1911 syntyneet
Luokka:Vuonna 1989 kuolleet